CELEX: 32011R0363
Language: lv
Date: 2011-04-13 00:00:00
Title: Komisijas Regula (ES) Nr. 363/2011 ( 2011. gada 13. aprīlis ), ar ko attiecībā uz izoeigenolu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

14.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 100/28
            
         KOMISIJAS REGULA (ES) Nr. 363/2011
   (2011. gada 13. aprīlis),
   ar ko attiecībā uz izoeigenolu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko formulējusi Veterināro zāļu komiteja,
   tā kā:
   
               (1)
            
            
               To farmakoloģiski aktīvo vielu maksimāli pieļaujamais atlieku saturs (MRL), kas paredzētas izmantošanai Eiropas Savienībā veterinārās zālēs produktīvajiem dzīvniekiem vai biocīdos produktos, ko izmanto lopkopībā, jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to atlieku maksimāli pieļaujamā satura dzīvnieku izcelsmes produktos ir noteiktas pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).
            
         
               (3)
            
            
               Eiropas Zāļu aģentūrai iesniegts pieteikums par izoeigenola atlieku maksimāli pieļaujamā satura (turpmāk “MRL”) noteikšanu Atlantijas lašos un varavīksnes forelēs.
            
         
               (4)
            
            
               Veterināro zāļu komiteja ieteica noteikt izoeigenola MRL zivīm muskuļos un ādā dabīgās proporcijās.
            
         
               (5)
            
            
               Tādēļ, lai iekļautu izoeigenola MRL attiecībā uz zivīm, jāgroza Regulas (ES) Nr. 37/2010 pielikuma 1. tabula.
            
         
               (6)
            
            
               Ir lietderīgi noteikt pamatotu termiņu, lai attiecīgās ieinteresētās personas varētu veikt vajadzīgos pasākumus jaunā noteiktā MRL ievērošanai.
            
         
               (7)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 14. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 13. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Regulas (ES) Nr. 37/2010 pielikuma 1. tabulā alfabēta kārtībā iekļauj šādu vielu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     
                        MRL
                     
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Izoeigenols
                  
                  
                     Izoeigenols
                  
                  
                     Zivis
                  
                  
                     6 000 μg/kg
                  
                  
                     Muskuļi un āda dabīgās proporcijās
                  
                  
                     Neattiecas
                  
                  
                     Līdzekļi, kas iedarbojas uz nervu sistēmu/līdzekļi, kas iedarbojas uz centrālo nervu sistēmu”